《无俗念 喜翁山移家白门》
清代·龚翔麟

罗浮道士，忽携家、直傍秦淮卜宅。绿齿年来应踏碎，倦向天涯为客。

选得閒房，青溪柳外，偕隐荷衣襞。蛮烟瘴雨，岭梅何处消息。

犹记通潞亭阴，红莲小幕，曾伴朱龄石。最爱九歌诗句好，酒后长吟近律。

泛梗谁期，逢迎恰在，桃叶秋江北。柴门定对，蒋山朝暮凝碧。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。